Mina mökerdan oma juukseid hennaga juba ammu, vist suisa vene ajast. Nii vahelduva eduga. See tunne, libistada hennaga värvitud siidised juuksed läbi sõrmede, on nii ilmaotsata mõnus, et lepitab isegi tavalise hennaga jääva 'porgandimüüja' juuksetooni. Aga kes see vanasti oskas siis midagi tempida või katsetada, hea kui tavalist hennatki sai. Ja basmaga segades jäi toon minu kartulikoorekarva juustele juba liiga mustjaks.